**Melancolii de iarnă**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Din umbra nopții a rămas un rest

Ca un suspin pierdut printre tăceri

Și dimineți care ne dau un test

Să comparăm ce-i azi cu cea fost ieri.

Trecutu-l văd difuz și plin de smog

Că l-am trăit amorf ca pe-un slogan

Sperând mereu să gust dintr-un prolog,

Să nu-mi spăl ochii ninşi în uragan.

Poeme azi găsesc prin așternut,

Caligrafii de suflet, filigran,

Iar formele-s bogate-n conținut

Parc-aş gusta un basm de marţipan.

- Plutesc zâmbind pe-o aripă de vis,

Ţin dizertaţii despre ieri, dar vezi,

Azi nu mai merg pe sensul interzis,

Ci pasul calcă molcom pe zăpezi

Abia căzute. Alb imaculat

Mi-mbracă glezna-n slove argintii,

Doar vântul, ca un demon disperat,

Trece prin noi stârnind melancolii.

Vor trece ani şi nostalgia lor

Mi-o ninge tâmpla albă cu poveşti,

Îţi voi trimite veşti din viitor

Promite-mi c-o să râzi când le citeşti.

Ioan Grigoraș Liliana Trif